Inviteret miniudbud af kørsel til skoler og institutioner for Center for Undervisningsmidler UCC

Region Hovedstaden

2017

**Indledning**

Center for Undervisningsmidler UCC (CFU UCC) anmoder hermed *transportfirma* om at give tilbud på kørsel til skoler og uddannelsesinstitutioner i Region Hovedstaden.

Den udbudte kørsel omfatter CFU’s kørsel med primært undervisningsmaterialer (bøger, materialesæt), tryksager og intern fordeling af emballage til madordningen for Børne og Ungdomsforvaltningen i Københavns Kommune til folkeskoler, privatskoler, ungdomsuddannelsesinstitutioner, specialinstitutioner mv. i Region Hovedstaden.

I 2016 havde CFU UCC ca. 52.500 lån fordelt på ca. 685.000 enheder.

Transportfirma kan give bud på følgende:   
  
Kørsel til skoler og uddannelsesinstitutioner i hele CFU’s dækningsområde i Region Hovedstaden.

**Oversigt over område, antal institutioner og køredag for kørsel i Region Hovedstaden:**

|  |  |  |
| --- | --- | --- |
| **Område** | **Antal institutioner  (total)\*** | **Køredag og rutenr.** |
| Frederiksberg, Vanløse, Kbh. V og SV | 47 | Mandag rute 11 |
| Lyngby, Gentofte | 29 | Mandag rute 12 |
| Kbh. NV, Hellerup, Charlottenlund, Dyssegård og Klampenborg | 47 | Mandag rute 13 |
| Nordkysten/Helsinge, Virum, Holte, Birkerød, Nærum | 30 | Mandag rute 14 |
| Frederiksberg/Kbh. K | 34 | Tirsdag rute 21 |
| Herlev, Søborg, Skovlunde, Ballerup og Glostrup | 41 | Tirsdag rute 22 |
| Ballerup, Værløse og Bagsværd | 35 | Tirsdag rute 23 |
| Frederikssund, Jægerspris og Skibby | 25 | Tirsdag rute 24 |
| Måløv, Stenløse, Ølstykke, Smørum og Veksø | 18 | Tirsdag rute 25 |
| Lynge, Skævinge, Frederiksværk, Melby, Hundested, Ølsted, Gørløse og Slangerup | 27 | Tirsdag rute 26 |
| 2300 Amager/Chr. Havn | 28 | Onsdag rute 31 |
| Kbh.V,SV,N, Frederiksberg og Valby | 27 | Onsdag rute 32 |
| Kbh. N, NV, Vanløse, Brønshøj | 25 | Onsdag rute 33 |
| Kbh. Ø, N, V | 29 | Onsdag rute 34 |
| Kbh. K, V | 20 | Onsdag rute 35 |
| Brøndby, Rødovre, Hvidovre, Brønshøj, Kbh. N og Ø | 37 | Onsdag rute 36 |
| Ballerup, Skovlunde, Hvidovre og Valby | 46 | Onsdag rute 37 |
| Kbh. S, Kastrup og Dragør | 33 | Torsdag rute 41 |
| Kokkedal, Nivå, Rungsted, Vedbæk og Hørsholm | 28 | Torsdag rute 42 |
| Kvistgaard, Helsingør, Hellebæk og Espergærde | 31 | Torsdag rute 43 |
| Helsinge, Græsted, Tisvilde og Vejby | 25 | Torsdag rute 44 |
| Hillerød | 39 | Torsdag rute 45 |
| Fredensborg, Allerød og Farum | 21 | Torsdag rute 46 |
| Taastrup, Hedehusene og Brøndby | 32 | Fredag rute 56 |
| Brøndby Strand, Ishøj, Albertslund og Vallensbæk | 34 | Fredag rute 57 |

**\***Det varierer fra uge til uge hvor mange institutioner CFU UCC betjener af det totale antal  
 institutioner. Se yderligere bilag 2 om antal stop i august 2016- ultimo februar 2017.

1. **Køreplanlægning generelt**
2. *Transporten forudsættes gennemført i lukkede liftvogne med mulighed for GPS-tracking af den enkelte bil og med faste chauffører*. Varerne køres på paller ud i bilerne fra kl. 7.00, materialer afleveres og afhentes på skoler og institutioner indenfor tidsrummet kl. 8.00-13.30. Vognene returnerer senest mandag til torsdag kl. 13.30 og fredag kl.13.00 til Kanalholmen 14 – 18 port xx , 2650 Hvidovre til aflæsning.
3. Antal stop varierer meget på et skoleår. Der er ca. 6-8 uger med spidsbelastning. Antal kolli der skal leveres og afhentes kan differentiere med 100 % fra uge til uge. Se yderligere vedlagte bilag 2 om antal stop.
4. Chaufføren skal dagligt afhente dagens køreseddel på Kanalholmen ved indgangen til lageret. Af kørelisten vil bl.a. fremgå, hvilke skoler og institutioner chaufføren skal besøge og antal kolli, der skal afleveres på de pågældende skoler/institutioner. Såfremt der er en difference mellem det antal kolli, der er angivet på køresedlen, og det antal kolli der afleveres på skolen/institutionen er chaufføren forpligtiget til at notere dette på køresedlen.
5. Materialerne afleveres og afhentes på en fast lokalitet på skolerne/institutionerne. Ca. ¼ af institutionerne har opsat en CFU mærkat ved levering/afhentningsstedet. Denne lokalitet vil i 80 % af tilfældene være placeret i stueetage eller i øvrige tilfælde på 1. eller 2. sal.
6. Alle boglige materialer er pakket i plastikkasser (22x30x41 – h x b x l) eller filtkasser, tasker eller plastikposer og skal returneres i tilsvarende emner. Plastikkasserne vejer op til 15 kg. Materialerne er sorteret på paller efter køredag og position på ruten. Materialesæt varierer i udformning og vægt og er som hovedregel placeret på hunde.
7. Returvarer skal afleveres på paller og hunde dagligt inden kl. 13.30, fredag inden kl. 13.00. *Returvarerne må ikke blandes i forskellige ruter på forskellige vogne*.

**2. Særlige forhold vedrørende kørsel til Københavns  
 Kommune.**

1. Vedrørende onsdag rute 1-5 skal der både køres undervisningsmaterialer samt EAT-emballage (emballage til kommunens madordning) til folkeskolerne i Københavns Kommune.
2. **Særlige forhold vedrørende kørsel med biotekudstyr**
3. Ved leverance af biotekudstyr skal chaufføren tage kontakt til en medarbejder på skolen. Væskerne i køleboksen skal opbevares på frys eller køl indenfor 12 timer.
4. Såfremt der ikke er en seddel på returvarer, skal chaufføren forsyne materialerne med en post it seddel med køredag, kørerute samt institutionen navn.
5. **Generelle krav til chaufføren**
6. Såfremt chaufføren ikke kan besvare kundens spørgsmål, skal chaufføren altid venligt henvise til CFU’s brugerservice tlf. 41 89 91 10, [cfu@ucc.dk](mailto:cfu@ucc.dk)
7. Vognmanden skal oplyse chaufførens mobiltlf. nr. til CFU’s brugerservice. CFU skal have mulighed for at kontakte den enkelte chauffør under kørslen. Ved chaufførskifte eller vikar skal CFU’s brugerservice straks orienteres om ny kontaktinfo på mail [cfu@ucc.dk](mailto:cfu@ucc.dk)
8. Der medfølger to følgesedler til alle CFU’s undervisningsmaterialer. Den ene følgeseddel skal altid returneres med returvarerne. Såfremt chaufføren finder *løse CFU enheder* på skolen (som ikke er forsynet med en følgeseddel) skal chaufføren placere de *løse enheder* i en gennemsigtig plastik pose, hvorpå skolens navn skrives. *Løse enheder* må ikke placeres i en vilkårlig   
   returkasse. CFU UCC leverer plastikposer.
9. Såfremt en skole/institutionen er lukket, eller der er ændret adgangsforhold mv. er chaufføren forpligtet til at informere CFU’s brugerservice senest ved endt kørsel på tlf. 41 89 91 10.
10. På køresedlen fremgår hvilke institutioner, der har bestilt en afhentning. Generelt skal chaufføren i forbindelse alle leverancer undersøge, om der evt. er returvarer til CFU.
11. I perioder sender CFU tryksager ud til skoler/institutioner i CFU’s dækningsområde. Det forventes, at chaufføren leverer disse efter nærmere angivelse.
12. Køresedlen skal dagligt efter endt kørsel returneres i de grå bakker på Kanalholmen.
13. **Kørsels udførelse**
14. Ved driftsstop, sygdom eller lignende skal vognmanden indsætte en reservevogn eller træffe aftale med anden vognmand om kørslens gennemførelse. Punkt 1,2 og 1,7 og 5,3 skal fortsat overholdes.
15. Ved chaufførskifte er vognmanden forpligtet til, at den afgående chauffør oplærer den nye chauffør ved, at de kører hver af ruterne sammen mindst én gang.
16. Såfremt chaufføren laver en fejleverance (afleverer en forkert kolli til en skole/institution) kan CFU’s brugerservice beordre chaufføren ud på skolerne/institutionerne igen og rette leverancen. Fejlen skal være afhjulpet indenfor 24 timer fra fejlen registreres af CFU medarbejderen, og chaufføren er informeret om at udbedre leverancen. Vognmanden hæfter økonomisk for fejl begået af chaufføren.
17. Vognmanden har ansvar for, at de til enhver tid gældende arbejdsmiljøregler overholdes.
18. **Betalingsmodellen**

CFU UCC ønsker bud på: Pris pr. time.

1. **Afregning**

Vognmanden skal sende en elektronisk faktura til CFU UCC umiddelbart efter hver måneds afslutning. Der er en betalingsfrist på minimum 14 arbejdsdage.

**8. Erstatningsansvar**Hvis vognmanden under udførsel af sine pligter i henhold til aftalen ved handlinger eller undladelser forårsager skader på personer eller gods vognmanden transporterer, eller tredjemands person eller gods, er alene vognmanden ansvarlig for sådanne skader. Eventuelle omkostninger mv. som måtte blive påført CFU UCC i forbindelse hermed, skal vognmanden friholde CFU UCC for.

1. **Misvedligeholdelse**

Såfremt vognmanden væsentlig misligholder sine forpligtigelser i henhold til aftalen, er CFU berettiget til at ophæve aftalen i sin helhed. Som væsentlig vedligeholdelse betragtes bl.a. det forhold, at vognmanden eller chaufføren trods skriftlig advarsel tilsidesætter centrale aftalemæssige pligter. En misvedligeholdelse kan dog også have en sådan grovhed, at CFU UCC kan ophæve kontrakten uden forudgående advarsel.

1. **Aftaleperiode**

Aftalen for kørslen er 1 år med kørselsstart fra skolestart i august måned 2017. CFU UCC har mulighed for at forlænge aftalen i op til 12 måneder. Meddelelse om forlængelse vil blive givet med minimum 3 måneders varsel, dvs. senest 1. maj 2018 for første forlængelse.

Prisregulering kan kun ske ved genforhandling tidligst den 1. marts 2018, og derefter højest én gang pr. år. I tilfælde af ekstraordinære økonomiske forhold kan der ske genforhandling indenfor aftaleperioden.

1. **Tilbuddets form**

Tilbuddet skal afgives på dansk i danske kroner og være inklusiv moms. Tilbudspriserne skal omfatte samtlige omkostninger ved den pågældende kørsel i aktuelt prisniveau specificeret som pris pr. time. Den løbende afregning inkluderer betaling af kørsel fra start- og slutsted Kanalholmen 14-18, 2650 Hvidovre.

Tilbuddet skal være udformet således, at alle oplysninger fremgår af tilbudsmaterialet. Eventuelle forbehold skal fremgå af tilbuddet.

1. **Tildelingskriterier**

Tildelingskriteriet vil være det mest fordelagtige tilbud efter følgende prioriteret kriterier:

* Serviceniveau
* Pris timepris
* Vognstandard

1. **Tidsfrister og tidsplan**

Tilbud skal være Center for Undervisningsmidler i hænde senest den 15. marts 2017 på følgende adresse.

Center for Undervisningsmidler UCC  
att.: CFU-leder Per Due

Humletorvet 3

1799 København V

Mrk. TILBUDSKUVERT

Eventuelle opklarende spørgsmål kan rettes til CFU-leder i CFU UCC   
Per Due på telefon 41 89 74 22, [pd@ucc.dk](mailto:pd@ucc.dk)

Dato:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
Indkøbs- og regnskabschef Ib Thyge Christensen

**Bilag 1 Tilbudsblanket**

|  |
| --- |
| **Byder**  Navn:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Adresse: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Telefon:\_\_\_\_\_\_\_\_\_\_\_\_\_\_\_\_\_\_  Ansvarlig leder: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ E-mail:\_\_\_\_\_\_\_\_\_\_\_\_\_\_\_\_\_\_  Kontaktperson:\_\_\_\_\_\_\_\_\_\_\_\_\_\_\_\_\_\_\_\_\_ Mobiltelefon:\_\_\_\_\_\_\_\_\_\_\_ |
| **Tilbuddet gælder følgende område(r):** |
| **Tilbudspris pr. stop og kolli og/eller timepris.** |
| **Evt. Forbehold**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **Evt. bemærkninger**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Undertegnede er indforstået med at kørslen udføres på de vilkår der fremgår af udbudsmaterialet med bilag i øvrigt.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (Underskrift)  Der vedlægges: |
| Tilbudsblanketten sendes til Center for Undervisningsmidler UCC, Humletorvet 3, 1799 København V, mrk. TILBUDSKUVERT og skal være CFU UCC i hænde senest den 14. marts 2017 kl. 13.00 |